ᱥᱮᱨᱮᱱᱟ ᱣᱤᱞᱤᱭᱟᱢᱥ

ᱥᱮᱨᱮᱱᱟ ᱣᱤᱞᱤᱭᱟᱢᱥ (ᱡᱟᱱᱟᱢ:᱒᱖ ᱥᱮᱯᱴᱮᱢᱵᱚᱨ ᱑᱙᱘᱑) ᱫᱚ ᱟᱢᱮᱨᱤᱠᱟ ᱨᱮᱱ ᱢᱤᱫᱴᱮᱱ ᱴᱮᱱᱤᱥ ᱠᱷᱮᱞᱚᱰᱤᱭᱟᱹ ᱠᱟᱱᱟᱭ᱾ ᱱᱤᱛ ᱫᱷᱟᱹᱵᱤᱡ ᱩᱱᱤ ᱫᱚ ᱒᱕ ᱜᱚᱴᱟᱝ  ᱜᱨᱟᱱᱰ ᱥᱞᱟᱢ ᱮ ᱡᱤᱛᱟᱹᱣ ᱟᱠᱟᱱᱟ᱾ ᱑᱒ ᱜᱚᱴᱟᱝ ᱫᱚ ᱮᱥᱠᱟᱨᱛᱮ, ᱑᱑ ᱜᱚᱴᱟᱝ ᱫᱚ ᱛᱤᱨᱞᱟᱹ ᱡᱩᱴᱤ, ᱒ ᱜᱚᱴᱟᱝ ᱠᱚᱲᱟ ᱠᱩᱲᱤ ᱡᱩᱴᱤ ᱟᱨ ᱤᱱᱟᱹᱵᱟᱫ ᱠᱟᱛᱮ ᱦᱚᱸ ᱒ ᱜᱚᱴᱟᱝ ᱫᱚ ᱛᱤᱨᱞᱟᱹ ᱡᱩᱴᱤ ᱨᱮ ᱒ ᱫᱷᱟᱣ ᱚᱞᱤᱢᱯᱤᱠ ᱥᱳᱱᱟ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ᱾ ᱴᱮᱱᱤᱥ ᱛᱤᱨᱞᱟᱹ ᱠᱷᱮᱞᱚᱰᱤᱭᱟᱹᱠᱚ ᱵᱷᱤᱛᱨᱤᱨᱮ ᱱᱤᱛ ᱫᱷᱟᱹᱵᱤᱡ ᱡᱚᱛᱚᱠᱷᱚᱱ ᱡᱟᱹᱥᱛᱤ ᱴᱟᱠᱟ ᱯᱚᱭᱥᱟᱭ ᱧᱟᱢ ᱟᱠᱟᱫᱟ᱾ 

ᱥᱮᱨᱮᱱᱟ ᱫᱚ ᱞᱟᱦᱟᱛᱮᱱ ᱢᱤᱫ ᱱᱟᱢᱵᱟᱨ ᱴᱮᱱᱤᱥ ᱠᱷᱮᱞᱚᱰᱤᱭᱟᱹ ᱵᱷᱮᱱᱟᱥ ᱣᱤᱞᱤᱭᱟᱢᱥ ᱨᱮᱱ ᱦᱩᱰᱤᱧ ᱵᱚᱭᱦᱟ ᱠᱟᱱᱟᱭ᱾ ᱱᱩᱠᱤᱱ ᱵᱚᱭᱦᱟ ᱫᱚ ᱟᱹᱠᱤᱱ ᱟᱹᱠᱤᱱ ᱵᱤᱯᱚᱠᱷᱚ ᱨᱮᱜᱮ ᱘ ᱫᱷᱟᱣ ᱜᱨᱟᱱᱰ ᱥᱞᱟᱢ ᱯᱷᱟᱭᱱᱟᱞ ᱠᱤᱱ ᱜᱟᱛᱮᱣᱠᱟᱱᱟ᱾ ᱱᱩᱠᱤᱱ ᱫᱚ ᱢᱤᱫ ᱥᱟᱶᱛᱮ ᱡᱩᱴᱤ ᱠᱟᱛᱮ ᱦᱚᱸ ᱠᱤᱱ ᱜᱟᱛᱮᱣ ᱟᱠᱟᱱᱟ᱾ ᱢᱤᱫ ᱥᱟᱶᱛᱮ ᱱᱩᱠᱤᱱ ᱡᱩᱴᱤ ᱫᱚ ᱑᱑ᱜᱚᱴᱟᱝ ᱜᱨᱟᱱᱰ ᱥᱞᱟᱢ ᱠᱤᱱ ᱡᱤᱛᱟᱹᱣ ᱟᱠᱟᱱᱟ᱾ 

ᱥᱮᱨᱮᱱᱟ ᱫᱚ ᱓ ᱫᱷᱟᱣ ᱛᱮ (᱒᱐᱐᱒, ᱒᱐᱐᱕, ᱒᱐᱐᱘ ᱥᱮᱨᱢᱟ ᱨᱮ) ᱣᱤᱢᱮᱱ ᱴᱮᱱᱤᱥ ᱮᱥᱳᱥᱤᱭᱮᱥᱚᱱ ᱨᱮᱱ ᱥᱮᱨᱟ ᱠᱷᱮᱞᱚᱰᱤᱭᱟᱹ ᱨᱮᱱᱟᱜ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ᱾